Вольфрамымрэ молибденымрэ къыщIэхыныр Къэбэрдей-Балъкъэрым щызэтегъэувэжыным «КРСК» акционер зэгухьэныгъэри елэжьынущ
Вольфрамымрэ молибденымрэ я Тырныауз къыщIэхыпIэр зэтегъэувэжынымрэ рудам елэжьынымкIэ стратегие мыхьэнэ зиIэ проектыр гъэзэщIэным «Ростех» къэрал компаниемрэ «Вольфрам» компание» акционер зэгухьэныгъэмрэ къадэкIуэу «Кавказ Ищхъэрэм зегъэужьынымкIэ корпорацэ» акционер зэгухьэныгъэри къыхохьэ.
Проектым и финанс-экономикэ Iыхьэм къызэрыщыгъэлъэгъуамкIэ, абы сом мелард 20 хуэдиз текIуэдэну къабжащ. Тырныауз къыщIэхыпIэр зэтрагъэувэжрэ вольфрам-молибден рудар къыIэрыхьэу хуежьэжмэ, абы Iэмал къитынущ УФ-м зыхъумэжыныгъэм пыщIа и промышленнэ комплексыр зыхуэныкъуэ а металл лъапIэхэмкIэ нэгъэсауэ къызэрагъэпэщын папщIэ. Проектым ипкъ иткIэ лэжьапIэ IэнатIэщIэу миным щIигъу къызэIуахынущ, апхуэдэу республикэ бюджетым налог ахъшэу къыIэрыхьэр нэрылъагъуу нэхъыбэ хъунущ.
КъБР-м и Iэтащхьэмрэ Правительствэмрэ я пресс-IуэхущIапIэ.
